Håndbak

Håndbak, også kalt armbrytning, er en brytesport som har sitt utspring fra de olympiske leker i Athen. Sporten har i den senere tid endret seg mye, både med tanke på omfang, stil og regler. En vanlig kamp varer som regel mellom 1–2 sekunder, avhengig av hvilke teknikker utøverne benytter seg av, og deres reaksjoner på den andres teknikk. Høy muskelstyrke (1RM), god teknikk og hurtighet er avgjørende for å vinne en kamp.

Håndbak - Norges Bryteforbund 
Håndbak er en av Norges Bryteforbund (NBF) sine fire brytegrener.

Historie 
Norges Bryteforbund tok opp Norges Håndbak Forbund i bryteforbundet i oktober 1998.

NM - Norgesmesterskap og Norgescup 
Norges Bryteforbund arrangerer årlig norgesmesterskap i håndbak, i tillegg arrangeres flere norgescup konkurranser(1-4stk).

I nasjonale konkurranser plasseres utøvere i vektklasser og aldersklasser

Vektklasser: 
Sub-junior (13-15 år), gutter: -70, +70 kg

Sub-junior (13-15 år), jenter: Åpen

Junior18, gutter: -80, +80 kg

Junior18, jenter: Åpen

Junior21, menn: -85, +85 kg

Junior21, kvinner: Åpen

Senior, menn: -70, -75, -80, -85, -90, -100, -110, +110 kg (hver utøver kan delta i egen vektklasse + nærmeste vektklasse ovenfor.)

Senior, kvinner: -60, +60 kg (hver utøver kan delta i egen vektklasse + nærmeste vektklasse ovenfor.)

Para, menn: Åpen

Para, kvinner: Åpen

Master, menn: -80, -100, +100 kg

Master, kvinner: Åpen

Grand Master, menn: -80, -100, +100 kg

Premier i nasjonale konkurranser:

Medaljer 
Det er medaljer for de 3 beste utøvere i hver vektklasse i nasjonale konkurranser.

Mesterbelte i Norgescupen 
Det er belte som premie for vinner av norgescupen. Den med flest poeng sammenlagt i en vektklasse etter endt norgescup vinner beltet.

Kongepokal 

I 2019 ble første kongepokalen utdelt i håndbak i Norge, dette var på NM i Stavanger.

Liste over vinnere av kongepokal i håndbak: 
 NM 2019: Eirik Bjerkadal
 NM 2021: Frode Andersen
 NM 2022: Sondre Tveit Brekke

EM og VM 
WAF: World Armwrestling Federation holder årlig følgende mesterskap::

 EM: WAF Europeean Armwrestling Championship
 VM: WAF World Armwrestling Championship
IFA: International Federation of Armwrestling (IFA):

 EM: IFA Europeean Championship
 VM: IFA Worlds Championship

Konkurranseregler 
Ved konkurranse er det alltid to utøvere, og minimum én dommer. Det benyttes bord med gitte mål; høyden er ca. 120 cm (stående vanlig bryting), denne har tilsammen fire puter og to stenger. To av putene er skråstilt overfor hverandre; disse er ment til plassering av albuen. 
De to andre langputene er litt høyere og angir tap eller seier når en av deltagerne får sitt håndledd ned i denne. Stengene er ment for å holde i, samt at de skal kompensere trekket du får når du bryter.
 
Begge må ha skuldrene sine parallelt med bordets langside. Avstanden mellom håndledd og skulder kan ikke være mindre enn en knyttneves størrelse. Før start skal dommeren sentrere armene slik at de kommer i senter av bordet, håndleddet skal også være strake på begge utøverne.

Konkurransen starter når dommeren sier «Ready-Go». Det er tillatt å vri håndleddet, denne teknikken kalles "Hook". Det er mange som tror at dette ikke er lov. Utøverne er også tillatt å flytte albuen fritt rundt på bordet, så lenge de holder seg innenfor albueputens grenser. Detter albuen utenfor puten, eller blir løftet over puten får man en advarsel. To advarsler gir tap. For øvrig må utøverne holde i stangen under hele kampen. Den utøveren som får motstanderen i langputene vinner.

Kjente utøvere
John Brzenk
Devon Larratt
Ron Bath
Travis Bagent
Marcio Barboza
Heidi Andersson
Andrey Pushkar
Magnus Samuelsson
Michael Selearis
Rick Zumwalt

Kjente norske utøvere 

 Arne Thuen
 Øyvind Birkeland
 Frode Veim Haugland
 Robert Stakston
 Lars Rørbakken
 Eirik Bjerkadal
 Sindre Halland Thorbjørnsen
 Rudi Olafsen
 Jon Olsen Hjørnevik

Håndbak i populærkulturen
Over the Top – 1987, Sylvester Stallone spiller en lastebilsjåfør som også bryter håndbak
Armbryterskan från Ensamheten – 2004, Dokumentarfilm om håndbakmiljøet i den svenske landsbyen Ensamheten som med 16 innbyggere har fostret verdens beste kvinnelige håndbakutøver.

Referanser 

Kampsport
Leker